CELEX: 32010R0170
Language: sl
Date: 2010-03-01 00:00:00
Title: Uredba Komisije (EU) št. 170/2010 z dne 1. marca 2010 o spremembi Uredbe (ES) št. 1249/96 o pravilih za uporabo (uvoznih dajatev za sektor žit) Uredbe Sveta (EGS) št. 1766/92

2.3.2010   
            
            
               SL
            
            
               Uradni list Evropske unije
            
            
               L 51/8
            
         UREDBA KOMISIJE (EU) št. 170/2010
   z dne 1. marca 2010
   o spremembi Uredbe (ES) št. 1249/96 o pravilih za uporabo (uvoznih dajatev za sektor žit) Uredbe Sveta (EGS) št. 1766/92
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 143 v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1249/96 (2) v prvi alinei člena 2(4) določa zmanjšanje uvozne dajatve za 3 EUR na tono, kadar je pristanišče iztovarjanja v Sredozemskem morju in kadar blago pride po Atlantskem oceanu ali Sueškem kanalu. Da bi lahko podobno obravnavali tudi pristanišča iztovarjanja v Črnem morju, je treba ob istih pogojih razširiti te določbe za navedena pristanišča.
            
         
               (2)
            
            
               Uredbo (ES) št. 1249/96 je zato treba ustrezno spremeniti.
            
         
               (3)
            
            
               Ukrepi, določeni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V členu 2(4) Uredbe (ES) št. 1249/96 se prva alinea nadomesti z:
   
               „—
            
            
               sredozemska pristanišča (onstran Gibraltarske ožine) ali pristanišča v Črnem morju: 3 EUR na tono,“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. marca 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 161, 29.6.1996, str. 125.